Para outras páxinas con títulos homónimos véxase: Cerrado.

Mapa da superposición da superficie do cerrado coas rexións hidrográficas do Brasil.A **Ecorrexión do Cerrado**, ou simplemente **O Cerrado** (do portugués "pechado", "denso"), é unha ampla ecorrexión de sabana tropical do Brasil.

Historia e características
--------------------------

O Cerrado cobre 1.916.900 km² nos que se inclúen o estado de Goiás, o Distrito Federal, a maior parte dos estados Mato Grosso, Mato Grosso do Sul, Tocantins, a parte occidental de Minas Gerais e Baía, a parte sur de Maranhão e Piauí, e pequenas partes dos estados de São Paulo e de Paraná.

Este ecosistema ocupa o 22 % da superficie do Brasil, sendo aínda maior que a superficie de Alasca. O Cerrado esténdese, así mesmo, polo leste de Bolivia, o nordeste e centro de Paraguai, alcanzando polo sur, xa empobrecido, o Parque provincial Teyú Cuaré e arredores, na provincia de Misiones, Arxentina, segundo recentes investigacións nas que se abordou a notábel afinidade da flora vascular e a fauna de vertebrados desta área protexida con respecto ao Cerrado *sensu stricto*.

Durante o holoceno temperán, a vexetación correspondente ao cerrado expandiuse e ocupou unha superficie maior que a actual.

Hoxe existen "illas" de Cerrado na área de selvas semideciduas da mata atlántica, que serían o remanente desta maior área de distribución da vexetación do Cerrado alcanzada hai 10.000-7.000 anos.

Esta rexión natural limita ao norte coa rexión da Amazonia e ao oeste e suroeste co Gran Chaco, respecto ao cal mantén grandes semellanzas florifaunísticas e paisaxísticas.

O Cerrado caracterízase por unha enorme biodiversidade de plantas e animais, pero esta riqueza natural está progresivamente ameazada polos monocultivos (particularmente polo da soia), a expansión da agricultura en xeral e a queima da vexetación para facer carbón vexetal.

A pesar do feito de que deste ecosistema xa se perdeu moito, Norman Borlaug, laureado co Premio Nobel da Paz, describiu o *cerrado* como unha das últimas fronteiras da terra de zonas virxes con posibilidade de seren arábeis para a expansión da agricultura.

Galería de imaxes
-----------------

* Vexetacón característica na rexión noroeste de Minas Gerais, Brasil.Vexetacón característica na rexión noroeste de Minas Gerais, Brasil.
* Cerrado en Pirenópolis (Goiás).Cerrado en Pirenópolis (Goiás).
* Allagoptera, xénero de palmeiras ananas típicas do Cerrado.*Allagoptera*, xénero de palmeiras ananas típicas do Cerrado.
* Tabebuia chrysotricha en Avaré, São Paulo, árbore típica do cerrado.*Tabebuia chrysotricha* en Avaré, São Paulo, árbore típica do cerrado.

Notas
-----

1. ↑  Chébez, J. C. (1996): "Misiones Ñú. Campos Misioneros, algo más que el confín de la selva". Nuestras aves, Asociación Ornitológica del Plata: 4-16.
2. ↑  Fernando Biganzoli & María E. Múlgura De Romero (2004): "Inventario Florístico del Parque Provincial Teyú Cuaré y alrededores (Misiones, Argentina)" *Darwiniana* v.42 n.1-4 San Isidro ene./dic. 2004
3. ↑  Martínez Crovetto, R. (1963): "Esquema fitogeográfico de la Provincia de Misiones (República Argentina)". *Bonplandia* **1**: 171-223.
4. ↑  Ledru, M. P.; Salgado-Labouriau, M. L. & Lorscheitten, M. L. (1998): "Vegetation dynamics in southern and central Brazil during the last 10.000 yr. B.P." *Rev. Palaeobot. Palynol. **99**: 131-142.*
5. ↑  Behling, H. (1998): "Late Quaternary vegetational and climatic changes in Brazil". *Rev. Palaeobot. Palynol*. '*99*: 143-156.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ecorrexión do Cerrado Modificar a ligazón no Wikidata*** |

### Ligazóns externas

* Cerrado - Governo do Brasil *(en portugués)*
* Conservancíon da Natureza no Brasil - Cerrado *(en inglés)*
* Cerrado (World Wildlife Fund) *(en inglés)*
* G. Gottsberger, I. Silberbauer-Gottsberger: *Life in the Cerrado* Reta Verlag, Ulm 2006, ISBN 3-00-017928-3 Volume 1, ISBN 3-00-017929-1 Volume 2
* Cerrado: Imagens de fronteiras e transformações Exposición fotográfica sobre o Cerrado brasileiro. *(en portugués)*

|  |  |
| --- | --- |
| Control de autoridades | 
* Wd: Q278512
* JSTOR: cerrado
* WHC: 1035
* WWFeco: NT0704

 |